
Către,

BIROUL PERMANENT AL CAMEREI DEPUTAȚILOR


Vă înaintăm, alăturat, raportul asupra Proiectului de Lege privind abilitarea Guvernului de a emite ordonanțe,  trimis Comisiei juridice, de disciplină și imunități pentru dezbatere în fond, în procedură de urgență, cu adresa  nr.PL-x 524 din 3 decembrie 2025, înregistrat cu nr.7c-13/798 din 4 decembrie 2025.
În raport cu obiectul și conținutul său, inițiativa legislativă face parte din categoria legilor ordinare.


PREŞEDINTE,

prof. univ. dr.Liviu – Bogdan CIUCĂ

RAPORT
asupra
 Proiectului de Lege privind abilitarea Guvernului de a emite ordonanțe

În conformitate cu prevederile art. 95 şi art.118 alin.(1) din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată spre dezbatere, în fond, în procedură de urgenţă, cu Proiectul de Lege privind abilitarea Guvernului de a emite ordonanţe, trimis cu adresa nr. PL-x 524 din 3 decembrie 2025 şi înregistrat cu nr.7c-13/798 din 4 decembrie 2025.
Senatul, în calitate de primă Cameră sesizată, a dezbătut şi adoptat proiectul de lege în şedinţa din 2 decembrie 2025.
Camera Deputaţilor este Cameră decizională, în conformitate cu dispoziţiile art.75 alin.(1) şi (3) din Constituţia României, republicată, şi ale art. 92 alin. (9) pct.1 din Regulamentul Camerei Deputaţilor, republicat, cu modificările ulterioare.
Proiectul de lege are ca obiect de reglementare abilitarea Guvernului de a emite ordonanţe în domenii care nu fac obiectul legilor organice, de la încheierea celei de-a doua sesiuni ordinare a anului 2025, până la reluarea lucrărilor Parlamentului în prima sesiune ordinară a anului 2026.
Consiliul Legislativ a avizat favorabil proiectul de lege, cu observaţii şi propuneri, conform adresei cu nr. 956 din 27 noiembrie 2025.  
Potrivit prevederilor art.115 alin.(1) din Constituţia României, republicată, abilitarea Guvernului se face doar pentru domenii care nu fac obiectul legilor organice. 
      	Proiectul de lege stabileşte următoarele domenii de reglementare pentru care se solicită abilitarea Guvernului de a emite ordonanţe pe perioada vacanţei parlamentare, şi anume:

I. FINANŢE ȘI ECONOMIE;
II. AFACERI INTERNE;
III. DEZVOLTARE, LUCRĂRI PUBLICE ȘI ADMINISTRAŢIE;
IV. AGRICULTURĂ;
V. TRANSPORTURI;
VI. MUNCĂ, SOLIDARITATE SOCIALĂ, FAMILIE ŞI TINERET;
VII. SĂNĂTATE;
VIII. MEDIU;
IX.      INVESTIȚII ȘI PROIECTE EUROPENE;      
X        CULTURĂ;
          XI      ROMÂNII DE PRETUTINDENI;
          XII      PROROGAREA SAU MODIFICAREA UNOR TERMENE PREVĂZUTE ÎN ACTE NORMATIVE CU PUTERE DE LEGE.
                  
În conformitate cu prevederile art. 115 alin. (3) din Constituția României, în proiectul de lege se prevede că ordonanțele emise de Guvern vor fi supuse spre aprobare Parlamentului, potrivit procedurii legislative, până la reluarea lucrărilor Parlamentului în prima sesiune ordinară a anului 2026. Nerespectarea termenului atrage încetarea efectelor ordonanței.
În conformitate cu prevederile art.62 și 132 din Regulamentul Camerei Deputaţilor, republicat, cu modificările ulterioare, membrii Comisiei juridice, de disciplină şi imunităţi au examinat proiectul de lege supus aprobării în şedinţa desfășurată în sistem mixt (fizic/online), în ziua de 16 decembrie 2025.
La şedinţa Comisiei juridice, de disciplină şi imunităţi, deputaţii au fost prezenţi conform listei de prezenţă.
În urma examinării proiectului de lege şi a opiniilor exprimate, membrii Comisiei juridice, de disciplină şi imunităţi au hotărât, cu majoritate de voturi, să propună plenului Camerei Deputaţilor, spre dezbatere şi adoptare, un raport de adoptare a Proiectului de Lege privind abilitarea Guvernului de a emite ordonanţe, cu amendamentele admise și respinse redate în anexele care fac parte integrantă din prezentul raport. 
În raport cu obiectul şi conţinutul său, proiectul de lege face parte din categoria legilor ordinare şi urmează a fi adoptat în conformitate cu prevederile art.76 alin. (2) din Constituţia României, republicată.






                        PREŞEDINTE,                                     	                      SECRETAR,

                   	 Prof. univ. 	dr. Liviu – Bogdan CIUCĂ		                      Petre – Emanoil NEAGU






Consilier parlamentar,									
Paul Șerban
                                       

                                                                                                                                                    Anexa nr. 1
AMENDAMENTE ADMISE

	Nr. Crt.
	Text Senat

	Comisia juridică 
	Motivare

	1. 
	Lege privind abilitarea Guvernului de a emite ordonanțe

	Nemodificat 
	

	2. 
	Art.1.-	În temeiul art.115 alin.(1) din Constituţia României, republicată, Guvernul este abilitat ca, de la data intrării în vigoare a prezentei legi, dar nu înainte de încheierea primei sesiuni ordinare a anului 2025, şi până la reluarea lucrărilor Parlamentului în cea de a doua sesiune ordinară a anului 2026, să emită ordonanţe în domenii care nu fac obiectul legilor organice, după cum urmează:

	Nemodificat
	

	3. 
		I.	FINANŢE ŞI ECONOMIE:

	Nemodificat
	

	4. 
	1.	modificarea și completarea Legii nr.207/2015 privind Codul de procedură fiscală, cu modificările și completările ulterioare;

	Nemodificat

	

	5. 
	2.	modificarea și completarea Legii nr.227/2015 privind Codul fiscal, cu modificările și completările ulterioare;

	Nemodificat

	

	6. 
	3.	reglementarea unor măsuri fiscal-bugetare;

	Nemodificat

	

	7. 
	4.	reglementări privind contractele de credit de consum, precum și pentru modificarea și completarea unor acte normative în domeniul financiar;

	4.	reglementări privind contractele de credit de consum, precum și modificarea și completarea unor acte normative în domeniul financiar;

Autor: Comisia juridică, de disciplină și imunități


	Eliminarea cuvantului “pentru”, în vederea respectării intenției de reglementare si asigurarea claritatii normei 



	8. 
	5.	modificarea și completarea Ordonanței Guvernului nr.41/1994 privind autorizarea plății cotizațiilor la organizațiile internaționale interguvernamentale la care România este parte, aprobată prin Legea nr.126/1994, cu modificările și completările ulterioare.
	Nemodificat

	

	9. 
	II.	AFACERI INTERNE:
	Nemodificat
	

	10. 
	- modificarea și completarea unor acte normative din domeniile managementului situațiilor de urgență și al asistenței medicale de urgență și de prim ajutor calificat.

	Nemodificat

	

	11. 
	III.	DEZVOLTARE, LUCRĂRI PUBLICE ȘI ADMINISTRAŢIE:

	Nemodificat

	

	12. 
	-	modificarea și completarea unor acte normative în domeniul lucrărilor publice, construcțiilor și disciplinei în construcții, amenajării teritoriului, urbanismului, arhitecturii, precum și în domeniul locuirii.

	Nemodificat

	

	13. 
	IV.	AGRICULTURĂ:
	Nemodificat

	

	14. 
	1.	modificarea și completarea Ordonanței de urgență a Guvernului nr.11/2024 privind gestionarea financiară a alocărilor din Fondul european pentru afaceri maritime, pescuit și acvacultură aferente politicii comune de pescuit și politicii maritime integrate la nivelul Uniunii Europene, a fondurilor alocate de la bugetul de stat pentru perioada de programare 2021-2027, precum și pentru stingerea unor obligații fiscale datorate de beneficiarii Programului Operațional pentru Pescuit și Afaceri Maritime (POPAM) 2017-2020, aprobată cu modificări prin Legea nr.197/2024, precum și pentru modificarea art. II din Legea nr.197/2024;

	1.	modificarea și completarea Ordonanței de urgență a Guvernului nr.11/2024 privind gestionarea financiară a alocărilor din Fondul european pentru afaceri maritime, pescuit și acvacultură aferente politicii comune de pescuit și politicii maritime integrate la nivelul Uniunii Europene, a fondurilor alocate de la bugetul de stat pentru perioada de programare 2021-2027, precum și pentru stingerea unor obligații fiscale datorate de beneficiarii Programului Operațional pentru Pescuit și Afaceri Maritime (POPAM) 2017-2020, aprobată cu modificări prin Legea nr.197/2024, precum și  modificarea art. II din Legea nr.197/2024;

Autor: Comisia juridică, de disciplină și imunități

	Eliminarea cuvantului “pentru”, în vederea respectării intenției de reglementare si asigurarea claritatii normei 


	15. 
	2.	măsuri privind aprobarea Programului de susținere a crescătorilor de porcine pentru înființarea de locuri de cazare în complexe de porcine de reproducție, creștere și îngrășare;

	Nemodificat

	

	16. 
	3.	stabilirea unor norme sanitar-veterinare referitoare la sănătatea și bunăstarea animalelor, subprodusele care nu sunt destinate consumului uman, importul/exportul/tranzitul de animale vii, produse de origine animală și non-animală, laboratoarele supuse controlului sanitar-veterinar și pentru siguranța animalelor, produsele medicinale veterinare, reagenții și kiturile de diagnostic de uz veterinar, pentru sancționarea contravențiilor la normele sanitar-veterinare  și pentru siguranța alimentelor, precum și pentru modificarea și completarea Ordonanței Guvernului nr.42/2004 privind organizarea activității sanitar-veterinare și pentru siguranța alimentelor, aprobată cu modificări și completări prin Legea nr.215/2004, cu modificările și completările ulterioare.

	3.	stabilirea unor norme sanitar-veterinare referitoare la sănătatea și bunăstarea animalelor, subprodusele care nu sunt destinate consumului uman, importul/exportul/tranzitul de animale vii, produse de origine animală și non-animală, laboratoarele supuse controlului sanitar-veterinar și pentru siguranța animalelor, produsele medicinale veterinare, reagenții și kiturile de diagnostic de uz veterinar,  sancționarea contravențiilor la normele sanitar-veterinare  și pentru siguranța alimentelor, precum și pentru modificarea și completarea Ordonanței Guvernului nr.42/2004 privind organizarea activității sanitar-veterinare și pentru siguranța alimentelor, aprobată cu modificări și completări prin Legea nr.215/2004, cu modificările și completările ulterioare.

Autor: Comisia juridică, de disciplină și imunități

	Eliminarea “pentru”, în vederea respectării intenției de reglementare, asigurarea claritatii normei și pentru corectitudine gramaticală.


	17. 
	V.	TRANSPORTURI:

	Nemodificat

	

	18. 
	 -	modificarea și completarea Ordonanței Guvernului nr.27/2011 privind transporturile rutiere, cu modificările și completările ulterioare, și a Ordonanței de urgență a Guvernului nr.28/1999 privind obligația operatorilor economici de a utiliza aparate de marcat electronice fiscale, republicată, cu modificările și completările ulterioare.

	Nemodificat

	

	19. 
		VI.	MUNCĂ, SOLIDARITATE SOCIALĂ, FAMILIE ŞI TINERET:

	Nemodificat

	

	20. 
	-	reglementarea unor măsuri în domeniul muncii, protecției sociale, familiei și tineretului.

	Nemodificat

	

	21. 
	VII. SĂNĂTATE:

	Nemodificat

	

	22. 
	1.	modificarea și completarea Legii nr.95/2006 privind reforma în domeniul sănătății, republicată, cu modificările și completările ulterioare, precum și a altor acte normative din domeniul sănătății;

	Nemodificat

	

	23. 
	2.	modificarea și completarea Legii nr.134/2019 privind reorganizarea Agenției Naționale a Medicamentului și a Dispozitivelor Medicale, precum și pentru modificarea unor acte normative, cu modificările și completările ulterioare;

	Nemodificat

	

	24. 
	3. 	modificarea și completarea Legii nr.302/2018 privind măsurile de control al tuberculozei;

	Nemodificat

	

	25. 
	4.	reglementări privind organizarea activității de transfuzie sanguină și standardele de calitate și siguranță pentru sângele și componentele sanguine de origine umană;

	Nemodificat

	

	26. 
	5.	modificarea și completarea Legii nr.185/2017 privind asigurarea calității în sistemul de sănătate, cu modificările și completările ulterioare. 

	Nemodificat

	

	27. 
	VIII.	MEDIU:

	Nemodificat

	

	28. 
	
1.	măsuri pentru comasarea/desființarea/reorganizarea instituțiilor publice și autorităților aflate în subordinea, sub autoritatea sau în coordonarea Ministerului Mediului Apelor și Pădurilor, în vederea eficientizării funcționării acestora, precum și a reducerii cheltuielilor cu funcționarea acestora;

	
1.	măsuri pentru comasarea/desființarea/reorganizarea instituțiilor publice și autorităților aflate în subordinea, sub autoritatea sau în coordonarea Ministerului Mediului Apelor și Pădurilor, în vederea eficientizării funcționării acestora, precum și a reducerii cheltuielilor cu funcționarea lor.

Autor: Comisia juridică, de disciplină și imunități


	Înlocuirea cuvantului “acestora” cu termenul „lor”, pentru evitarea repetitiei


	29. 
	2.	modificarea și completarea Legii nr.171/2010 privind stabilirea și sancționarea contravențiilor silvice, cu modificările și completările ulterioare;

	Nemodificat

	

	30. 
	3.	adoptarea strategiilor naționale pentru biodiversitate și gestionarea apelor, transpunerea documentelor programatice în domeniul deșeurilor și calității aerului;
	Nemodificat

	

	31. 
	4.	măsuri privind optimizarea implementării răspunderii extinse a producătorilor în domeniul deșeurilor și al economiei circulare, inclusiv în domeniul deșeurilor textile si al celor din materiale de construcții și demolări;

	Nemodificat

	

	32. 
	5.	modificarea și completarea Legii nr.139/2000 privind activitatea de meteorologie, republicată, cu modificările ulterioare.

	Nemodificat

	

	33. 
	IX.	INVESTIȚII ȘI PROIECTE EUROPENE:

	Nemodificat

	

	34. 
	1.	reglementări legislative privind gestionarea fondurilor europene alocate României prin Mecanismul de redresare și reziliență, inclusiv reglementări necesare pentru îndeplinirea jaloanelor și țintelor din cadrul Planului Național de Redresare și Reziliență al României;

	1.	reglementări privind gestionarea fondurilor europene alocate României prin Mecanismul de redresare și reziliență, inclusiv reglementări necesare pentru îndeplinirea jaloanelor și țintelor din cadrul Planului Național de Redresare și Reziliență al României;

Autor:  Comisia juridică, de disciplină și imunități
	Eliminarea cuvantului “legislative”, este subinteleasa natura reglementarilor, cu atat mai mult cu cat la pct 2 spre exemplu nu apare, fiind astfel necorelate cele 2 dispozitii normative


	35. 
	2.	reglementări privind gestionarea fondurilor europene alocate României prin Fondul social pentru climă;

	Nemodificat

	

	36. 
	3.	instituirea unor măsuri în domeniul fondurilor europene aferente politicii de coeziune și pentru modificarea și completarea unor acte normative.

	3.	instituirea unor măsuri în domeniul fondurilor europene aferente politicii de coeziune și modificarea și completarea unor acte normative.
Autor:

	Eliminarea cuvantului “pentru”, în vederea respectării intenției de reglementare si asigurarea claritatii normei 


	37. 
	X.	CULTURĂ:

	Nemodificat

	

	38. 
	1.	măsuri privind gestionarea timbrelor culturale; 

	Nemodificat
	

	39. 
	2.	modificarea și completarea Legii nr.182/2000 privind protejarea patrimoniului cultural național mobil, republicată, cu modificările și completările ulterioare.
	Nemodificat

	

	40. 
	
	La Art. I, pct. X. CULTURĂ după punctul 2 se introduce un nou punct, pct. 3 cu următorul cuprins:

3.  reglementări necesare pentru îndeplinirea obligaţiilor având ca obiect gestiunea colectivă obligatorie pentru administrarea dreptului de comunicare către public, în acord cu Tratatul privind funcţionarea Uniunii Europene, prin modificarea şi completarea Legii nr. 8/1996 privind dreptul de autor şi drepturile conexe, republicată, cu modificările şi completările ulterioare;

Propunere Ministerul Culturii

Autor: Comisia juridică, de disciplină și imunități
	Drepturile de autor reprezintă temelia economică a industriei creative, stimulând inovarea, activitatea creativă, investiţiile şi producţia. 
Modernizarea Legii nr. 8/1996 este esențială pentru a asigura un cadru legal actualizat, clar, echitabil și funcțional, care să protejeze interesele creatorilor, să stimuleze inovația culturală și să respecte obligațiile internaționale ale României. 
Ținând cont de avizul motivat transmis României din partea Comisiei Europene, în data de 18.06.2025, se impune modificarea Legii nr. 8/1996 în acord cu articolul 258 primul paragraf din Tratatul privind funcționarea UE.
În acest context, se are în vedere modificarea şi completarea Legii nr. 8/1996 privind dreptul de autor şi drepturile conexe, în ceea ce priveşte clarificarea unor aspecte legate  de  conformarea la avizul motivat în Cauza 2015/4027 privind neîndeplinirea obligațiilor având ca obiect gestiunea colectivă obligatorie pentru administrarea dreptului de comunicare către public.

	41. 
	XI.	ROMÂNII DE PRETUTINDENI:

	Nemodificat

	

	42. 
	1.	modificarea și completarea Legii nr.321/2006 privind regimul acordării finanțărilor nerambursabile pentru programele, proiectele sau acțiunile privind sprijinirea activității românilor de pretutindeni și a organizațiilor reprezentative ale acestora, precum și a modului de repartizare și de utilizare a sumei prevăzute în bugetul Ministerului pentru Românii de Pretutindeni pentru această activitate, republicată, cu modificările și completările ulterioare;

	Nemodificat

	

	43. 
	2.	modificarea și completarea Legii nr.299/2007 privind sprijinul acordat românilor de pretutindeni, republicată, cu modificările și completările ulterioare.

	Nemodificat

	

	44. 
	XII.	Prorogarea sau modificarea unor termene prevăzute în acte normative cu putere de lege.

	Nemodificat

	

	45. 
	Art.2.-	În conformitate cu dispozițiile art.115 alin.(3) din Constituția României, republicată, ordonanțele emise de Guvern în temeiul art.1 vor fi înaintate spre aprobare Parlamentului, potrivit procedurii legislative, până la reluarea lucrărilor Parlamentului în prima sesiune ordinară a anului 2026. Nerespectarea termenului atrage încetarea efectelor ordonanței.

	Nemodificat

							                                         Anexa nr.2

AMENDAMENTE RESPINSE:


	Nr. crt.
	Text proiect de lege
	Amendamente propuse
(autorul amendamentului)

	1. Motivare adoptare
2. Motivare respingere

	1. 
	X.	CULTURĂ:
1.	măsuri privind gestionarea timbrelor culturale; 
	
1.	Se elimină


Autor: dep. Oana Murariu

	1. Solicităm eliminarea pct.1 din Capitolul X. Cultură al
Proiectului de lege privind abilitarea Guvernului de a emite ordonanțe.

Atragem atenția asupra caracterului generic, insuficient fundamentat și neclar formulat al acestei propuneri din proiectul de lege, acestea nefiind supuse procedurii de consultare publică și nefiind însoțite de justificări care să evidențieze necesitatea și finalitatea intervențiilor normative propuse. Menționăm că expunerea de motive nu oferă explicații în raport cu modificările introduse la domeniul Cultură. Totodată, semnalăm lipsa unui dialog instituțional preliminar cu organizațiile beneficiare ale timbrelor culturale, printre care se numără și Ordinul Arhitecților din România, precum și lipsa de claritate și transparență privind intențiile Guvernului referitoare la eventualele modificări legislative în acest domeniu.
În considerarea celor expuse, propunem eliminarea din proiectul de lege a dispozițiilor referitoare la gestionarea timbrelor culturale, urmând ca această temă să fie analizată prin procedura legislativă normală, cu includerea unor etape de consultare, dezbateri preliminare reale, în colaborare cu organizațiile de profil și parcurgerea integrală a procesului legislativ obișnuit. Totodată, semnalăm lipsa unui dialog instituțional preliminar cu organizațiile beneficiare ale timbrelor culturale, printre care se numără și Ordinul Arhitecților din România, precum și lipsa de claritate și transparență privind intențiile Guvernului referitoare la eventualele modificări legislative în acest domeniu.
În considerarea celor expuse, propunem eliminarea din proiectul de lege a dispozițiilor referitoare la gestionarea timbrelor culturale, urmând ca această temă să fie analizată prin procedura legislativă normală, cu includerea unor etape de consultare, dezbateri preliminare reale, în colaborare cu organizațiile de profil și parcurgerea integrală a procesului legislativ obișnuit.
2. Respins prin vot.

